CELEX: 62019TN0129
Language: fi
Date: 2019-02-25 00:00:00
Title: asia T-129/19: Kanne 25.2.2019 — Necci v. komissio

6.5.2019   
            
            
               FI
            
            
               Euroopan unionin virallinen lehti
            
            
               C 155/45
            
         
      Kanne 25.2.2019 — Necci v. komissio
      (asia T-129/19)
      (2019/C 155/54)
      Oikeudenkäyntikieli: ranska
      
         Asianosaiset
      
      
         Kantaja: Claudio Necci (Bryssel, Belgia) (edustajat: asianajajat S. Orlandi ja T. Martin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 18.4.2018 tehdyn päätöksen, jolla implisiittisesti hylätään hänen hakemuksensa liittymisestä yhteiseen sairausvakuutusjärjestelmään
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ensisijaiseen kanneperusteeseen ja yhteen toissijaiseen kanneperusteeseen.
      Ensisijaisesti hän väittää, että Euroopan komissio on rikkonut muuhun henkilöstöön sovellettavien palvelussuhteen ehtojen 95 artiklaa epäämällä hänen liittymisensä yhteiseen sairausvakuutusjärjestelmään ja ottamatta huomioon lisämaksujen kestoa, joka hänelle on unionin toimielinten eläkejärjestelmässä tunnustettu vastineeksi hänen kansallisten eläkeoikeuksiensa siirrosta.
      Toissijaisesti kantaja esittää muuhun henkilöstöön sovellettavien palvelussuhteen ehtojen 95 artiklaa koskevan lainvastaisuusväitteen SEUT 45 artiklan kannalta.